
ประกาศองค์การบริหารส่วนตำบลปากพนังฝั่งตะวันตก
เรื่อง  จ่ายขาดเงินสะสม  ประจำปีงบประมาณ  ๒๕๕๗   
**************************
ด้วยสภาองค์การบริหารส่วนตำบลปากพนังฝั่งตะวันตก  ได้มีมติอนุมัติให้องค์การบริหารส่วน
ตำบลปากพนังฝั่งตะวันตกจ่ายขาดเงินสะสมในการประชุมสภา สมัยสามัญ  สมัยที่ ๒ ประจำปี  ๒๕๕๗  เมื่อวันที่  ๓๐  มิถุนายน  ๒๕๕๗ จำนวน  ๒  โครงการ  เป็นเงินงบประมาณ ๑๔๐,๐๐๐.- บาท  (หนึ่งแสนสี่หมื่นบาทถ้วน) ตามระเบียบกระทรวงมหาดไทยว่าด้วยการรับเงิน การเบิกจ่ายเงิน  การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗  แก้ไขเพิ่มเติมจนถึง ( ฉบับที่  ๒ ) พ.ศ.๒๕๔๘  ข้อ  ๘๙  รายละเอียดดังต่อไปนี้
                   ๑.โครงการยกระดับถนนสายยศขุน ๒  หมู่ที่ ๑  ตำบลปากพนังฝั่งตะวันตก  อำเภอปากพนัง  จังหวัดนครศรีธรรมราช ขนาดผิวจราจรกว้าง  ๓.๐๐ เมตร  ระยะทาง  ๗๐  เมตร  ปรับปรุงโดยใช้ลูกรังเสริมคันทาง  จำนวน  ๑๘๙  ลบ.ม. และใช้หินคลุกทำผิวจราจร  จำนวน  ๖๓  ลบ.ม. เกลี่ยเรียบตลอดสาย วงเงินงบประมาณ ๑๐๐,๐๐๐.- บาท  (หนึ่งแสนบาทถ้วน)  ปรากฏในแผนพัฒนาสามปี พ.ศ. ๒๕๕๗-๒๕๕๙  หน้า  ๗๖  ลำดับที่  ๔๔
                  ๒.โครงการจัดซื้อชุดโคมไฟฟ้าสาธารณะหลอดฟลูออเรสเซ็นต์  ๓๖  W ชนิดหลอดคู่เพื่อติดตั้งเพิ่มเติมในพื้นที่ หมู่ที่  ๑-๔ ตำบลปากพนังฝั่งตะวันตก  อำเภอปากพนัง  จังหวัดนครศรีธรรมราช  จำนวน    ๑๘  ชุด วงเงินงบประมาณ  ๔๐,๐๐๐.-  บาท  (สี่หมื่นบาทถ้วน) 
                  รวมงบประมาณทั้งสิ้น  ๑๔๐,๐๐๐.-  บาท (หนึ่งแสนสี่หมื่นบาทถ้วน)
        องค์การบริหารส่วนตำบลปากพนังฝั่งตะวันตก  จึงขอประกาศการจ่ายขาดเงินสะสม เพื่อดำเนินการตามโครงการข้างต้น  และประกาศให้ประชาชนทั่วไปได้ทราบโดยทั่วกัน



ประกาศ  ณ  วันที่ ๑  กรกฎาคม   พ.ศ. ๒๕๕๗

